Nacionalni park Slovački krš

Nacionalni park Slovački krš (slovački: Národný park Slovenský kras) smješten je u istoimenom planinskom lancu na jugoistoku Slovačke, na teritoriji okrugâ Gelnica, Rožňava i Košice-okolina u Košičkom kraju. Zauzima 346,11 km2, uz tampon-zonu površine 117,41 km2. Osnovan je 1. marta 2002. nakon što je od 1973. bio zaštićeni krajolik. Ujedno je i prvi slovački rezervat biosfere od 1. marta 1977, kada je uključen u UNESCO-ov program "Čovjek i biosfera". Godine 1995. UNESCO je 12 od 700 pećina u ovom nacionalnom parku uvrstio na spisak Svjetske baštine. Flora i fauna Šume i dalje pokrivaju gotovo 80% površine parka. Hrast i grab uglavnom rastu na manjim visinama, a na južnoj strani i na većim. Bukva je nešto rjeđa i raste na sjevernoj strani, na većoj visini. Javor i jasen također su rijetki. U endemične biljke spadaju mađarski lotos (Onosma tornensis), Dianthus lumnitzerii. Druge rijetke biljke jesu, npr., crveni pasji zub i Sesleria heufleriana. Kao i u drugim planinskim predjelima Slovačke, mogu se susresti ris, mrki medvjed, divlja svinja, vuk, lisica i jazavac. Brojni grmovi pogodni su za ptice pjevačice. Zahvaljujući stjenovitom biotopu, postoji mnogo vrsta gmizavaca. Veliki broj pećina čini ovo područje pogodnim za šišmiše – njihov broj zimi može dostići i do 50.000 iz 24 vrste. Neke životinje koje su ugrožene u Evropi žive u ovom parku, npr., orao krstaš, orao zmijar i stepski soko. Također pogledajte Pećine Aggteleka i Slovačkog krša Slovački krš Reference Vanjski linkovi Opširniji opis Arhivirano 29. 3. 2022. na Wayback Machine (sk)